CELEX: 32000R1073
Language: ro
Date: 2000-05-19 00:00:00
Title: Regulamentul (CE) nr. 1073/2000 al Comisiei din 19 mai 2000 de modificare a Regulamentului (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare

15/Volumul 06
            
            
               RO
            
            
               Jurnalul Ofícial al Uniunii Europene
            
            
               24
            
         32000R1073
   
               L 119/27
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1073/2000 AL COMISIEI
   
   din 19 mai 2000
   de modificare a Regulamentului (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 331/2000 al Comisiei (2), în special articolul 13 a doua liniuță,
   întrucât:
   
               (1)
            
            
               Este necesară extinderea, la anexa I la Regulamentul (CEE) nr. 2092/91, a utilizării posibile a microorganismelor pentru activarea compostului, în scopul de a reglementa și utilizarea organismelor care pot să amelioreze starea generală a solului și disponibilitatea elementelor nutritive în sol sau în culturi. Este de asemenea necesar să se excludă de la asemenea utilizări orice microorganism modificat genetic și să se alinieze dispozițiile referitoare la utilizarea îngrășămintelor de origine animală la dispozițiile corespunzătoare din secțiunea B punctul 7 a acestei anexe.
            
         
               (2)
            
            
               În conformitate cu procedura prevăzută la articolul 7 alineatul (4) din Regulamentul (CEE) nr. 2092/91, anumite state membre au prezentat informații pentru includerea anumitor produse în anexa II sau pentru modificarea anumitor dispoziții ale acestei anexe.
            
         
               (3)
            
            
               Modificările anexei II se referă la produse care erau, în mod curent, utilizate înaintea adoptării Regulamentului (CEE) nr. 2092/91, în conformitate cu codurile de practică a agriculturii ecologice aplicate pe teritoriul Comunității și sunt, așadar, conforme cu dispozițiile articolului 7 alineatul (1a) din prezentul regulament. Modificările privind unele din aceste produse sunt urgente, ținând seama de apropiata campanie agricolă.
            
         
               (4)
            
            
               A rezultat că glicerolul, dioxidul de siliciu și izopropanolul sunt esențiale pentru prepararea anumitor produse alimentare. Aceste produse pot fi, așadar, înscrise în anexa VI, ținând seama de cerințele articolului 2 din Regulamentul (CEE) nr. 207/93 al Comisiei (3), astfel cum a fost modificat prin Regulamentul (CE) nr. 345/97 (4) care stabilește conținutul anexei VI la Regulamentul (CEE) nr. 2092/91.
            
         
               (5)
            
            
               Este necesar să se precizeze, în „principiile generale” din anexa VI, că afumarea este acceptată în prepararea produselor alimentare provenite din producția ecologică.
            
         
               (6)
            
            
               Este necesar, în ceea ce privește organismele modificate genetic și produsele derivate din acestea, ca dispozițiile anexei VI să devină conforme cu interzicerea general-acceptată în cadrul Regulamentului (CE) nr. 1804/1999 al Consiliului (5).
            
         
               (7)
            
            
               Trebuie să se introducă, pentru anumite produse, modificări tehnice sau de redactare minore. Este necesar, de asemenea, să se introducă anumite modificări de redactare pentru a ține seama de modificările Regulamentului (CE) nr. 1804/1999.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexele I, II și VI la Regulamentul (CEE) nr. 2092/91 sunt modificate în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
   Acesta se aplică de îndată. Cu toate acestea, dispozițiile anexei I, secțiunea intitulată „A. VEGETALE ȘI PRODUSE VEGETALE” punctele 2.1 și 2.2 din Regulamentul (CEE) nr. 2092/91 se aplică începând cu 24 august 2000.
   Produsul „negru animal”, care figurează în secțiunea A din anexa II la Regulamentul (CE) nr. 2092/91, înaintea datei de intrare în vigoare a prezentului regulament, poate fi utilizat în continuare în condițiile anterior aplicabile, până la epuizarea stocurilor existente, dar până la 30 septembrie 2000.
   Produsul „carbonați de calciu” care figurează la anexa VI la Regulamentul (CEE) nr. 2092/91, supus unor condiții mai stricte decât cele aplicabile înaintea datei de intrare în vigoare a prezentului regulament, poate să fie utilizat în continuare în condițiile anterior aplicabile, până la epuizarea stocurilor existente, dar până la 30 septembrie 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 mai 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 48, 19.2.2000, p. 1.
   
      (3)  JO L 25, 2.2.1993, p. 5.
   
      (4)  JO L 58, 27.2.1997, p. 8.
   
      (5)  JO L 222, 24.8.1999, p. 1.
   ANEXĂ
   
               I.
            
            
               La anexa I la Regulamentul (CEE) nr. 2092/91, punctul 2 al părții intitulate „A. VEGETALE ȘI PRODUSE VEGETALE” se înlocuiește cu următorul text:
               
                           „2.1.
                        
                        
                           Fertilitatea și activitatea biologică a solului trebuie să fie menținute sau sporite, în primul rând prin:
                           
                                       (a)
                                    
                                    
                                       cultura de leguminoase, de îngrășământ verde sau de plante cu rădăcină adâncă în cadrul unui program de rotație plurianual corespunzător;
                                    
                                 
                                       (b)
                                    
                                    
                                       încorporarea îngrășămintelor de origine animală care provin din producția animală ecologică, în conformitate cu dispozițiile și cu respectarea restricțiilor prevăzute la secțiunea B punctul 7.1 din prezenta anexă;
                                    
                                 
                                       (c)
                                    
                                    
                                       încorporarea altor materii organice, compostate sau nu, a căror producție este asigurată de exploatațiile care respectă dispozițiile prezentului regulament.
                                    
                                 
                     
                           2.2.
                        
                        
                           Alte aporturi complementare de îngrășăminte organice sau minerale menționate de anexa II pot să intervină în mod excepțional, în măsura în care:
                           
                                       —
                                    
                                    
                                       o nutriție adecvată a vegetalelor în rotație sau condiționarea solului nu sunt posibile numai prin mijloacele indicate la primul paragraf literele (a), (b) și (c);
                                    
                                 
                                       —
                                    
                                    
                                       în ceea ce privește produsele din anexa II privind dejecțiile și/sau excrementele animalelor: aceste produse nu pot fi utilizate decât în măsura în care, în combinație cu îngrășămintelor de origine animală menționați la punctul 2 alineatul (1) litera (b), restricțiile stabilite la secțiunea B punctul 7.1 din prezenta anexă sunt respectate.
                                    
                                 
                     
                           2.3.
                        
                        
                           Pentru activarea compostului pot fi utilizate preparate adecvate, pe bază de vegetale sau de microorganisme nemodificate genetic în sensul articolului 4 punctul 12. Preparatele numite «biodinamice» pe bază de praf de piatră, de gunoi de grajd sau de vegetale pot fi, de asemenea, utilizate în scopul prevăzut de prezentul punct și la punctul 2.1.
                        
                     
                           2.4.
                        
                        
                           Preparate corespunzătoare din microorganisme nemodificate genetic în sensul articolului 4 punctul 12 și autorizate în agricultura generală în statul membru respectiv pot fi utilizate pentru a ameliora starea generală a solului sau disponibilitatea elementelor nutritive în sol sau în culturi atunci când necesitatea unei asemenea utilizări a fost recunoscută de organismul de control sau de autoritatea de control.”
                        
                     
         
               II.
            
            
               Anexa II la Regulamentul (CEE) nr. 2092/91 se modifică după cum urmează:
               
                           1.
                        
                        
                           Secțiunea intitulată „A. ÎNGRĂȘĂMINTE ȘI AMELIORATORI DE SOL” se modifică după cum urmează:
                           
                                       (a)
                                    
                                    
                                       Alineatul introductiv, între titlu și tabel, se înlocuiește după cum urmează:
                                       „Condiții generale aplicabile tuturor produselor:
                                       
                                                   —
                                                
                                                
                                                   a nu se utiliza decât cu respectarea dispozițiilor anexei I;
                                                
                                             
                                                   —
                                                
                                                
                                                   a nu se utiliza decât cu respectarea dispozițiilor legale privind introducerea pe piață și utilizarea produselor respective, aplicabile agriculturii generale în statul membru în care produsul este utilizat.”
                                                
                                             
                                 
                                       (b)
                                    
                                    
                                       În tabel, în ceea ce privește „produsele sau subprodusele de origine animală menționate mai jos”, produsul „negru animal” se elimină.
                                    
                                 
                                       (c)
                                    
                                    
                                       În tabel, dispozițiile cu privire la includerea „sulfatului de potasiu conținând sare de magneziu” se înlocuiesc cu:
                                       
                                                   Denumire
                                                
                                                
                                                   Descriere, cerințe privind compoziția, condiții de utilizare
                                                
                                             
                                                   „Sulfat de potasiu care poate să conțină sare de magneziu
                                                
                                                
                                                   Produs obținut din sare brută de potasiu printr-un procedeu de extracție fizică și putând să conțină, de asemenea, săruri de magneziu
                                                   Necesitate recunoscută de organismul de control sau de autoritatea de control”
                                                
                                             
                                 
                     
                           2.
                        
                        
                           La secțiunea intitulată „B. PESTICIDE”, tabelele de sub „1. Produse fitosanitare” se modifică după cum urmează:
                           
                                       (a)
                                    
                                    
                                       Tabelul intitulat „I. Substanțe de origine animală sau vegetală”, dispozițiile cu privire la includerea „azadiractinei extrasă din Azadirachta indica (neem)” se înlocuiește cu:
                                       
                                                   Denumire
                                                
                                                
                                                   Descriere, cerințe privind compoziția, condiții de utilizare
                                                
                                             
                                                   „Azadiractina extrasă din Azadirachta indica (neem sau margusa)
                                                
                                                
                                                   Insecticide
                                                   Necesitate recunoscută de organismul de control sau de autoritatea de control”
                                                
                                             
                                 
                                       (b)
                                    
                                    
                                       În tabelul intitulat „III. Substanțe de utilizat numai în capcane sau dozatoare”, dispozițiile cu privire la includerea de „feromoni” se înlocuiesc cu:
                                       
                                                   Denumire
                                                
                                                
                                                   Descriere, cerințe în materie de compoziție, condiții de folosire
                                                
                                             
                                                   „Feromoni
                                                
                                                
                                                   Momeală, perturbator al comportamentului sexual
                                                   Numai pentru capcane și dozatoare”
                                                
                                             
                                 
                                       (c)
                                    
                                    
                                       În tabelul „IV. Alte substanțe utilizate în mod tradițional în agricultura ecologică”, dispozițiile cu privire la includerea „soluției sulfo-calcice (polisulfurii de calciu)” se înlocuiesc cu:
                                       
                                                   Denumire
                                                
                                                
                                                   Descriere, cerințe în materie de compoziție, condiții de folosire
                                                
                                             
                                                   „Soluție sulfo-calcică
                                                
                                                
                                                   Fungicide, insecticide, acaricide
                                                   Necesitate recunoscută de organismul de control sau de autoritatea de control”
                                                
                                             
                                 
                     
         
               III.
            
            
               Anexa VI la Regulamentul (CEE) nr. 2092/91 se modifică după cum urmează:
               
                           1.
                        
                        
                           Prima teză din alineatul (3) din secțiunea intitulată „Principii generale” se înlocuiește cu următorul text:
                           „Referirea la un ingredient din secțiunile A și C sau la un auxiliar tehnologic din secțiunea B nu exclude obligația de a respecta, în momentul aplicării unui procedeu de tratament, ca afumatul, și a utilizării unui ingredient sau unui auxiliar tehnologic, legislația comunitară aplicabilă în speță și/sau legislația internă compatibilă cu tratatul sau, dacă nu, principiile unei bune practici în materie de fabricație a produselor alimentare.”
                        
                     
                           2.
                        
                        
                           Secțiunea A se modifică după cum urmează:
                           
                                       (a)
                                    
                                    
                                       Titlul se înlocuiește cu:
                                       „SECȚIUNEA A - INGREDIENTE DE ORIGINE NEAGRICOLĂ [PREVĂZUTE LA ARTICOLUL 5 ALINEATUL (3) LITERA (c) ȘI LA ARTICOLUL 5 ALINEATUL (5a) LITERA (d) DIN REGULAMENTUL (CEE) nr. 2092/91]”
                                    
                                 
                                       (b)
                                    
                                    
                                       În tabel, dispozițiile privind includerea „E 170 Carbonați de calciu” se înlocuiesc cu:
                                       
                                                   „Denumire
                                                
                                                
                                                   Condiții specifice
                                                
                                             
                                                   E 170 Carbonați de calciu
                                                
                                                
                                                   Toate funcțiunile autorizate, cu excepția colorării”
                                                
                                             
                                 
                                       (c)
                                    
                                    
                                       În tabel, produsul următor și condițiile speciale aferente se introduc după „E 416 Guma karaya”:
                                       
                                                   „Denumire
                                                
                                                
                                                   Condiții specifice
                                                
                                             
                                                   E 422 Glicerol
                                                
                                                
                                                   […] Extracte vegetale”
                                                
                                             
                                 
                                       (d)
                                    
                                    
                                       În tabel, dispozițiile privind includerea lui „E 516 Sulfat de calciu” se înlocuiesc cu:
                                       
                                                   Denumire
                                                
                                                
                                                   Condiții specifice
                                                
                                             
                                                   „E 516 Sulfat de calciu
                                                
                                                
                                                   Suport”
                                                
                                             
                                 
                                       (e)
                                    
                                    
                                       În tabel, produsul următor și condițiile speciale aferente se introduc după „E 524 Hidroxid de sodiu”:
                                       
                                                   Denumire
                                                
                                                
                                                   Condiții specifice
                                                
                                             
                                                   „E 551 Dioxid de siliciu
                                                
                                                
                                                   Antiaglomerant pentru verdeață și mirodenii”
                                                
                                             
                                 
                                       (f)
                                    
                                    
                                       La subsecțiunea A.4 „Preparate pe bază de microorganisme” punctul (ii) se elimină.
                                    
                                 
                     
                           3.
                        
                        
                           Secțiunea B se modifică cum urmează:
                           
                                       (a)
                                    
                                    
                                       Titlul se înlocuiește cu:
                                       „AUXILIARE TEHNOLOGICE ȘI ALTE PRODUSE CARE POT FI UTILIZATE PENTRU TRANSFORMAREA INGREDIENTELOR DE ORIGINE AGRICOLĂ PROVENITE DIN PRODUCȚIA ECOLOGICĂ, STABILITE LA ARTICOLUL 5 ALINEATUL (3) LITERA (d) ȘI LA ARTICOLUL 5 ALINEATUL (5a) LITERA (e) DIN REGULAMENTUL (CEE) nr. 2092/91”
                                    
                                 
                                       (b)
                                    
                                    
                                       În tabel, produsul următor și condițiile aferente se introduc după „acid sulfuric”:
                                       
                                                   Denumire
                                                
                                                
                                                   Condiții specifice
                                                
                                             
                                                   „Izopropanol (propanol-2)
                                                
                                                
                                                   Proces de cristalizare în prepararea zahărului
                                                   Cu respectarea dispozițiilor Directivei 88/344/CEE, astfel cum a fost modificată ultima dată prin Directiva 97/60/CEE
                                                   Pentru o perioadă […] care expiră la 31.12.2006”
                                                
                                             
                                 
                                       (c)
                                    
                                    
                                       Textul de la sfârșitul părții intitulate „Preparate din microorganisme și enzime” se înlocuiește cu următorul text:
                                       „Preparate din microorganisme și enzime:
                                       Orice preparat pe bază de microorganisme și preparate enzimatice, utilizate în mod normal ca auxiliare tehnologice în transformarea produselor alimentare, cu excepția microorganismelor modificate genetic în sensul articolului 2 alineatul (2) din Directiva 90/220/CEE și cu excepția enzimelor derivate din organisme modificate genetic în sensul articolului 2 alineatul (2) din Directiva 90/220/CEE.”
                                    
                                 
                     
                           4.
                        
                        
                           La secțiunea C, sub-secțiunea C.2.2, dispoziția cu privire la includerea „zahărului din sfeclă” se înlocuiește cu:
                           „Zahăr din sfeclă, numai până la 1.4.2003”.